CELEX: 32007R0434
Language: lt
Date: 2007-04-20 00:00:00
Title: 2007 m. balandžio 20 d. Komisijos reglamentas (EB) Nr. 434/2007, iš dalies keičiantis Reglamentą (EB) Nr. 1974/2006, nustatantį išsamias Tarybos reglamento (EB) Nr. 1698/2005 taikymo taisykles dėl Bulgarijos ir Rumunijos įstojimo į Europos Sąjungą

21.4.2007   
            
            
               LT
            
            
               Europos Sąjungos oficialusis leidinys
            
            
               L 104/8
            
         
      KOMISIJOS REGLAMENTAS (EB) Nr. 434/2007
   2007 m. balandžio 20 d.
   iš dalies keičiantis Reglamentą (EB) Nr. 1974/2006, nustatantį išsamias Tarybos reglamento (EB) Nr. 1698/2005 taikymo taisykles dėl Bulgarijos ir Rumunijos įstojimo į Europos Sąjungą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo aktą (1), ypač į jo 34 straipsnio 3 dalį ir 56 straipsnį,
   atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (2), ypač į jo 91 straipsnį,
   kadangi:
   
               (1)
            
            
               Bulgarijos ir Rumunijos stojimo akto 34 straipsnyje ir VIII priede nustatomos bendros sąlygos, pagal kurias šiose valstybėse narėse pereinamojo laikotarpio kaimo plėtros priemonėms įgyvendinti turi būti laikinai teikiama papildoma pagalba. Toms sąlygoms papildyti ir tam tikroms taisyklėms, nustatytoms 2006 m. gruodžio 15 d. Komisijos reglamente (EB) Nr. 1974/2006, nustatančiame išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (3) taikymo taisykles, pritaikyti reikėtų priimti įgyvendinimo taisykles.
            
         
               (2)
            
            
               Tos taisyklės turi atitikti subsidiarumo ir proporcingumo principus, todėl jos turi apsiriboti tuo, ką yra būtina atlikti siekiant nustatytų tikslų.
            
         
               (3)
            
            
               Todėl reikėtų konkrečiai nustatyti tam tikroms pereinamojo laikotarpio priemonėms taikytinus reikalavimus.
            
         
               (4)
            
            
               Siekiant palengvinti kaimo plėtros programų, kurios apima šias priemones, rengimą ir Komisijos atliekamą jų patikrinimą bei patvirtinimą, remiantis Reglamento (EB) Nr. 1257/2005 16 straipsniu, visų pirma reikia nustatyti bendrąsias jų struktūros ir turinio taisykles.
            
         
               (5)
            
            
               Todėl Reglamentą (EB) Nr. 1974/2006 reikėtų atitinkamai iš dalies pakeisti.
            
         
               (6)
            
            
               Šiame reglamente nustatytos priemonės atitinka Kaimo plėtros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1974/2006 iš dalies keičiamas taip:
   
               1)
            
            
               III skyriaus I skirsnio 1 poskirsnis papildomas 25a straipsniu:
               „25a straipsnis
               1.   Paramą Bulgarijos ir Rumunijos stojimo akto VIII priedo I skirsnio D dalyje nurodytoms ūkių konsultavimo ir informavimo paslaugoms teikti gali gauti šias paslaugas ūkininkams teikiančios valdžios institucijos ir įstaigos. Parama visų pirma gali būti teikiama rengiant verslo planus, pateikiant paraiškas dėl kaimo plėtros priemonių, konsultuojant ir informuojant apie gerų žemės ūkio ir aplinkos apsaugos sąlygų užtikrinimą bei laikantis teisės aktuose nustatytų valdymo reikalavimų, nurodytų Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams 4 ir 5 straipsniuose bei III ir IV prieduose.
               2.   Konsultavimo ir informavimo paslaugas ūkininkams teikti pasirinktos valdžios institucijos ir įstaigos turi turėti tinkamus kvalifikuoto personalo, administracinių ir techninių priemonių išteklius, konsultacijų teikimo patirties ir sugebėti teikti patikimas paslaugas.
               3.   2007–2009 m. Bulgarija ir Rumunija konsultavimo paslaugų ūkininkams srityje gali įgyvendinti šią priemonę arba Reglamento (EB) Nr. 1698/2005 20 straipsnio a punkto iv papunktyje nurodytą konsultavimo paslaugų ūkininkams ir miškų valdytojams priemonę.“
            
         
               2)
            
            
               III skyriaus I skirsnio 4 poskirsnio 37 straipsnio 2 dalis papildoma šiuo sakiniu:
               „Bulgarijoje ir Rumunijoje pirmasis kvietimas teiktis paraiškas bus paskelbtas ne vėliau kaip praėjus trims metams nuo programos patvirtinimo.“
            
         
               3)
            
            
               III skyriaus I skirsnio 4 poskirsnis papildomas 37a straipsniu:
               „37a straipsnis
               Įgydamos Reglamento (EB) Nr. 1698/2005 63 straipsnio c punkte nurodytų įgūdžių Bulgarija ir Rumunija taip pat gali padengti pavyzdinių vietos plėtros partnerysčių, integruotų plėtros strategijų rengimo, tyrimų finansavimo ir paraiškų, susijusių su vietos veiklos grupių atranka, rengimo išlaidas. Tokios galimų vietos veiklos grupių išlaidos atitinka reikalavimus.“
            
         
               4)
            
            
               III skyriaus 1 skirsnis papildomas 4a poskirsniu:
               „4a   poskirsnis
               Bulgarijai ir Rumunijai skirta laikina papildoma priemonė
               39a straipsnis
               Pagalbos teikimo pagal Bulgarijos ir Rumunijos stojimo akto VIII priedo I skirsnio E dalyje nurodytą tiesioginių išmokų priemokų priemonę reikalavimai yra nustatyti Komisijos sprendime, patvirtinančiame papildomas nacionalines tiesiogines išmokas.“
            
         
               5)
            
            
               II priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. balandžio 20 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  Stojimo aktas buvo iš dalies pakeistas Tarybos sprendimais 2006/663/EB (OL L 277, 2006 10 9, p. 2) ir 2006/664/EB (OL L 277, 2006 10 9, p. 4).
   
      (2)  OL L 277, 2005 10 21, p. 1. Reglamentas su paskutiniais pakeitimais, padarytais Reglamentu (EB) Nr. 2012/2006 (OL L 384, 2006 12 29, p. 8).
   
      (3)  OL L 368, 2006 12 23, p. 15.
   
      PRIEDAS
      Reglamento (EB) Nr. 1974/2006 II priedo A dalis iš dalies keičiama taip:
      
                  1.
               
               
                  Į 3.4 punktą po pirmos pastraipos įtraukiama ši nauja pastraipa:
                  „Bulgarijos ir Rumunijos atveju pirmesnėje pastraipoje pateiktas apibūdinimas yra susijęs su SAPARD finansinių išteklių poveikiu.“
               
            
                  2.
               
               
                  5.2 punkto pirma įtrauka yra papildoma šiuo paskutiniu sakiniu:
                  „Bulgarijos ir Rumunijos atveju nuoroda į visus vykdomus veiksmus ir galiojančias sutartis, įskaitant jų finansines sąlygas ir joms taikomą tvarką (taisykles) (įskaitant pereinamojo laikotarpio) pagal Komisijos reglamentą (EB) Nr. 248/2007 (1) dėl priemonių, susijusių su Daugiamečiais finansiniais susitarimais, sudarytais pagal SAPARD programą, ir su perėjimu nuo SAPARD prie kaimo plėtros.
               
            
                  3.
               
               
                  5.3.1.2.3 punktas papildomas šešta įtrauka:
                  
                              „—
                           
                           
                              Įmonių, kurios gauna naudos dėl pereinamojo laikotarpio, kaip nurodyta Bulgarijos ir Rumunijos stojimo akto VIII priedo II skirsnio 3 dalyje, sąrašas.“
                           
                        
            
                  4.
               
               
                  5.3.1.4 punkto pavadinimas pakeičiamas taip:
                  „5.3.1.4.   Pereinamojo laikotarpio priemonės, skirtos Bulgarijai, Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Rumunijai, Slovėnijai ir Slovakijai“
               
            
                  5.
               
               
                  Į 5.3.1.4 punktą įtraukiamas šis punktas:
                  „5.3.1.4.3.   Bulgarijos ir Rumunijos ūkininkams teikiamos konsultavimo ir informavimo paslaugos
                  
                              —
                           
                           
                              teiktinų konsultavimo ir informavimo paslaugų pobūdžio apibūdinimas,
                           
                        
                              —
                           
                           
                              minimalūs reikalavimai įstaigoms, atsakingoms už tokių paslaugų teikimą,
                           
                        
                              —
                           
                           
                              šių įstaigų atrankos tvarka.“
                           
                        
            
                  6.
               
               
                  5.3.4.3 punktas papildomas trečia įtrauka:
                  
                              „—
                           
                           
                              Bulgarijos ir Rumunijos atveju minimalūs kriterijai galimoms vietos veiklos grupėms apibrėžti, kaip nurodyta 37a straipsnyje.“
                           
                        
            
                  7.
               
               
                  Įtraukiamas 5.3.5 punktas:
                  „5.3.5.   Tiesioginių išmokų priemokos
                  
                              —
                           
                           
                              Bendrijos įnašas 2007 m., 2008 m. ir 2009 m.
                           
                        
                              —
                           
                           
                              Mokėjimo agentūros paskyrimas.“
                           
                        
            
                  8.
               
               
                  Po 6.2 punkto pridedama ši Bulgarijai ir Rumunijai skirta lentelė:
                  „6.2a.   Bulgarijai ir Rumunijai skirti finansiniai planai pagal kryptis (EUR, per visą laikotarpį)
                  
                              Kryptis
                           
                           
                              Viešasis įnašas
                           
                        
                              Bendra viešojo įnašo suma
                           
                           
                              EŽŪFKP įnašas
                              (%)
                           
                           
                              EŽŪFKP suma
                           
                        
                              1 kryptis
                           
                           
                               
                           
                           
                               
                           
                           
                               
                           
                        
                              2 kryptis
                           
                           
                               
                           
                           
                               
                           
                           
                               
                           
                        
                              3 kryptis
                           
                           
                               
                           
                           
                               
                           
                           
                               
                           
                        
                              4 kryptis
                           
                           
                               
                           
                           
                               
                           
                           
                               
                           
                        
                              Techninė pagalba
                           
                           
                               
                           
                           
                               
                           
                           
                               
                           
                        
                              Tiesioginių išmokų priemokos
                           
                           
                               
                           
                           
                               
                           
                           
                               
                           
                        
                              Iš viso“
                           
                           
                               
                           
                           
                               
                           
                           
                               
                           
                        
            
                  9.
               
               
                  Pastaba po 6.2a lentele papildoma šiuo sakiniu:
                  „Bulgarijos ir Rumunijos atveju tokioms išlaidoms nustatyti naudojama Komisijos reglamento (EB) Nr. 248/2007 I priede pateikta koreliacijos lentelė.“
               
            
                  10.
               
               
                  Po 7 lentelės pridedama ši Bulgarijai ir Rumunijai skirta lentelė:
                  „7a   Išankstinis paskirstymas Bulgarijai ir Rumunijai pagal kaimo plėtros priemones (EUR, per visą laikotarpį)
                  
                              Priemonė ir (arba) kryptis
                           
                           
                              Viešosios išlaidos
                           
                           
                              Privačios išlaidos
                           
                           
                              Iš viso išlaidų
                           
                        
                              111 priemonė
                           
                           
                               
                           
                           
                               
                           
                           
                               
                           
                        
                              112 priemonė
                           
                           
                               
                           
                           
                               
                           
                           
                               
                           
                        
                              121 priemonė
                           
                           
                               
                           
                           
                               
                           
                           
                               
                           
                        
                              1… priemonė
                           
                           
                               
                           
                           
                               
                           
                           
                               
                           
                        
                              1 krypčiai iš viso
                           
                           
                               
                           
                           
                               
                           
                           
                               
                           
                        
                              211 priemonė
                           
                           
                               
                           
                           
                               
                           
                           
                               
                           
                        
                              212 priemonė
                           
                           
                               
                           
                           
                               
                           
                           
                               
                           
                        
                              221 priemonė
                           
                           
                               
                           
                           
                               
                           
                           
                               
                           
                        
                              2… priemonė
                           
                           
                               
                           
                           
                               
                           
                           
                               
                           
                        
                              2 krypčiai iš viso
                           
                           
                               
                           
                           
                               
                           
                           
                               
                           
                        
                              311 priemonė
                           
                           
                               
                           
                           
                               
                           
                           
                               
                           
                        
                              312 priemonė
                           
                           
                               
                           
                           
                               
                           
                           
                               
                           
                        
                              321 priemonė
                           
                           
                               
                           
                           
                               
                           
                           
                               
                           
                        
                              3… priemonė
                           
                           
                               
                           
                           
                               
                           
                           
                               
                           
                        
                              3 krypčiai iš viso
                           
                           
                               
                           
                           
                               
                           
                           
                               
                           
                        
                              
                                          41
                                       
                                       
                                          Vietos plėtros strategijos:
                                          
                                                      —
                                                   
                                                   
                                                      411
                                                   
                                                   
                                                      Konkurencingumas
                                                   
                                                
                                                      —
                                                   
                                                   
                                                      412
                                                   
                                                   
                                                      Aplinka ir (arba) žemės valdymas
                                                   
                                                
                                                      —
                                                   
                                                   
                                                      413
                                                   
                                                   
                                                      Gyvenimo kokybė ir (arba) įvairinimas
                                                   
                                                
                                    
                           
                               
                           
                           
                               
                           
                           
                               
                           
                        
                              
                                          421
                                       
                                       
                                          Bendradarbiavimas:
                                       
                                    
                           
                               
                           
                           
                               
                           
                           
                               
                           
                        
                              
                                          431
                                       
                                       
                                          Veiklos sąnaudos, įgūdžių įgijimas, aktyvus taikymas
                                       
                                    
                           
                               
                           
                           
                               
                           
                           
                               
                           
                        
                              4 krypčiai iš viso (2)
                              
                           
                           
                               
                           
                           
                               
                           
                           
                               
                           
                        
                              
                                          511
                                       
                                       
                                          Techninė pagalba
                                          iš kurios skiriama suma nacionaliniam kaimo tinklui (jeigu taikoma):
                                          
                                                      a)
                                                   
                                                   
                                                      veiklos sąnaudos;
                                                   
                                                
                                                      b)
                                                   
                                                   
                                                      veiksmų planas.
                                                   
                                                
                                    
                           
                               
                           
                           
                               
                           
                           
                               
                           
                        
                              
                                          611
                                       
                                       
                                          Tiesioginių išmokų priemokos
                                       
                                    
                           
                               
                           
                           
                               
                           
                           
                               
                           
                        
                              Iš viso
                           
                           
                               
                           
                           
                               
                           
                           
                               
                           
                        
            
                  11.
               
               
                  Lentelė po 7 punkto papildoma (143) ir (611) priemonių kodais:
                  
                              „(143)
                           
                           
                              Bulgarijos ir Rumunijos ūkininkams teikiamos konsultavimo ir informavimo paslaugos
                           
                        
                              (611)
                           
                           
                              papildomos tiesioginės išmokos Bulgarijai ir Rumunijai.“
                           
                        
            
         (1)  OL L 69, 2007 3 9, p. 5.“
      
         (2)  Norint patikrinti atitiktį Reglamento (EB) Nr. 1698/2005 17 straipsniui, paskirstymas tarp krypčių įgyvendinant vietos plėtros strategijas taikomas visai pagal 4 kryptį skiriamai paramai.“